open-index/open-wikipedia-markdown huggingface dataset:
קאצי אופיה

**מואה אנה מריה קרלבקר** (בשוודית: **Moa Anna Maria Carlebecker**; נולדה ב-10 בנובמבר 1988), הידועה בשם הבמה שלה **קאצי אופיה** (בשוודית: **Cazzi Opeia**), היא זמרת ופזמונאיץ שוודית.

## ביוגרפיה
קרלבקר נולדה במחוז ינשפין, בדרום שוודיה. בילדותה נדדה עם משפחתה באירופה ובארצות הברית. השם "קאצי אופיה" שאוב מקבוצת הכוכבים קסיופאה.

בשנת 2009 השתתפה בעונה השישית של *Idol*. היא הגיעה לחצי הגמר והפסידה למרייט האנסון.

במקביל המפיק בילי מאן וחברת התקליטים מאצ'ו רקורדס, שעבדה בעבר עם פינק, שר וג'סיקה סימפסון, החלו להתעניין בה. סינגל הבכורה שלה, "I Belong to You", הפך ללהיט עם יציאת הרמיקס הרשמי שלו מאת טייסטו. בנוסף, היא פרסמה גרסת כיסוי לשירה של ליידי גאגא, "Judas".

בשנת 2016 חתמה על חוזה הפצה עם אקו מיוזיק רייטס אירופה. בנוסף, חתמה על חוזה הקלטות עם סופירייר רקורדס. ב-5 במאי 2017 השתתפה אופיה ברצועה של האמן 528 בשם "Meat". ב-16 בנובמבר 2018 הוציאה את הסינגל "Rich".

בשנת 2022 התחרתה במלודיפסטיבלן, הקדם השוודי לתחרות הזמר של האירוויזיון, עם השיר "I Can't Get Enough". היא העפילה לגמר, שהתקיים ב-12 במרץ, בו סיימה במקום התשיעי. בשנת 2023 הייתה שותפה לכתיבת השיר "Tattoo" בביצוע לורן, שניצח באירוויזיון 2023 בליברפול שב.

ב-1 בדצמבר אישר תאגיד השידור השוודי כי אופיה עתידה להשתתף במלודיפסטיבלן השנתי פעם נוספת עם השיר "Give My Heart a Break". היא התחרתה במקצה השלישי, שנערך ב-17 בפברואר בווקשה. בסיום סבב ההצבעה השני דורגה במקום הראשון, והעפילה לשלב הגמר, שנערך ב-9 במרץ. בשלב הגמר סיימה במקום הרביעי עם 87 נקודות.

## קישורים חיצוניים

## הערות שוליים

קטגוריה:זמרות שוודיות
קטגוריה:משתתפי מלודיפסטיבלן 2024
קטגוריה:ילידות 1988
קטגוריה:שוודים שנולדו ב-1988
שרלוט לה בון

**שרלוט לה בון** (בצרפתית: **Charlotte Le Bon**; נולדה ב-4 בספטמבר 1986) היא שחקנית ובמאית קולנוע קנדית.

הסרט הראשון שביימה "פלקון לייק", הופיע בפסטיבל קאן 2022. הוא גם הוקרן בפסטיבל הסרטים הבינלאומי של טורונטו 2022. על עבודתה על "פלקון לייק," לה בון זכתה בפרס לבמאית קנדית עולה בפסטיבל הסרטים הבינלאומי של ונקובר 2022.

## תחילת חייה
לה בון נולדה ב-1986 במונטריאול, לבריז'יט פאקט וריצ'רד לה בון. אמה ואביה החורג, פרנק שורפיון, שניהם שחקנים. לאחר שלמדה אמנות פלסטית, היא החלה לדגמן בגיל 16 ועזבה את קנדה כשהייתה בת 19 כדי לדגמן מעבר לים.

## קריירה
לאחר שבילתה תקופות קצרות בטוקיו ובניו יורק, היא התיישבה בסופו של דבר בפריז ב-2010. עם זאת, היא מעולם לא נהנתה לדגמן, ואמרה ש"הייתי דוגמנית במשך שמונה שנים וממש שנאתי את זה". לאחר מכן היא החלה לפרסם מותגים כמו Si Lolita, Carte Noire ו-Garnier Fructis.
ימין|ממוזער|278x278 פיקסלים| לה בון ב-2012
זמן קצר לאחר מכן, לה בון לוהקה לתפקיד "מיס מטאו" ב"Le Grand Journal", תוכנית אירוח בערוץ הטלוויזיה הצרפתי Canal+, שם היא עשתה דיווחי מזג אוויר יומיים בצורה של מערכונים קומיים שכתבה בעצמה. היא עזבה לאחר עונה אחת על מנת לפתח קריירה קולנועית.

תפקידה הקולנועי הראשון של לה בון היה בקומדיה הצרפתית מ-2012 "אסטריקס ואובליקס: אלוהים שמור על בריטניה" . בשנת 2014 היא כיכבה כמוזה של איב סן לורן ויקטואר דוטרלו בסרט הביוגרפי "איב סן לורן", וזכתה במועמדות לפרס סזאר על תפקידה.

התפקיד הראשון של לה בון בסרט בשפה האנגלית היה ב"מסע של מאה צעדים" ב־2014, קומדיה רומנטית בבימויו של לאסה האלסטרום, בה היא מגלמת שף בהכשרה במסעדה צרפתית יוקרתית לצד הלן מירן.

לה בון לוהקה יחד עם ג'וזף גורדון-לוויט בסרט " על חבל דק" , סרט בבימויו של רוברט זמקיס ומבוסס על הליכת החבל הדק המפורסמת של פיליפ פטי ב-1974. הסרט יצא לאקרנים ב-2015. עוד ב-2015 היא דיבבה את קולה של ג'וי גם בדיבוב הצרפתי וגם בדיבוב הצרפתי של קוויבק של הסרט "הקול בראש" .

בשנת 2016 היא הופיעה בשישה סרטים. "ההבטחה"  יחד עם כריסטיאן בייל ואוסקר אייזק בסיפור המבוסס על אירועים שהתרחשו במהלך רצח העם הארמני. היא גם שיחקה בסרט המדע הבדיוני "Realive", בסרט מלחמת העולם השנייה "אנתרופואיד", ובסרט האקשן "הג'וב הצרפתי" עם אידריס אלבה. היא השתתפה גם בשני סרטים צרפתיים, Arctic Heart  ואיריס .

כבמאית, הסרט הראשון אותו ביימה היה הסרט הקצר "Judith Hotel", שהוקרן בבכורה בפסטיבל קאן 2018. הופעת הבכורה שלה בבימוי הסרט העלילתי "Falcon Lake", שעובד מהרומן הגרפי Une sœur מאת בסטיאן ויוס, הוקרן בבכורה בפסטיבל קאן 2022. הוא גם הוקרן בפסטיבל הסרטים הבינלאומי של טורונטו 2022. על עבודתה על "פלקון לייק", לה בון זכתה בפרס לבמאית קנדית עולה בפסטיבל הסרטים הבינלאומי בוונקובר 2022.
## חיים אישיים
לה בון דו לשונית בצרפתית ובאנגלית, היא מתגוררת בפריז.

## פילמוגרפיה
### קולנוע

### קולנוע (כבמאית)

### טלוויזיה

### קליפים
* Desencuentro" (2017)", מאת Residente

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה קנדיות
קטגוריה:במאיות קולנוע קנדיות
קטגוריה:קנדים ממוצא צרפתי
קטגוריה:קנדיות שנולדו ב-1986
1965 בטלוויזיה

בערך זה מצוינים אירועים בולטים שהתרחשו במהלך שנת 1965 ונוגעים לעולם הטלוויזיה.

## אירועים בולטים

* 20 במרץ – תחרות האירוויזיון התקיימה בנאפולי שבאיטליה. בתחרות זכתה לוקסמבורג, עם השיר "Poupée de cire, poupée de son" ("בובת שעווה, בובת קש") בביצוע הזמרת הצרפתייה פראנס גל.
* 24 במרץ – מועברות תמונות בשידור חי ממשימת הירח הבלתי מאוישת של ארצות הברית, ריינג'ר 9, לפני התרסקותה.
* 28 באפריל – "My Name Is Barbra", תוכנית הטלוויזיה הראשונה של ברברה סטרייסנד, משודרת ברשת CBS.
* 2 במאי – להקת הרולינג סטונז מופיעה בפעם השנייה בתוכנית "המופע של אד סאליבן".
* 4 ביוני – שיגור משימת החלל ג'מיני 4 משודר על ידי רשת NBC.
* 10 בספטמבר – הספיישל הראשון של נשיונל ג'יאוגרפיק, שתיעד משלחת אמריקאית להר האוורסט בשנת 1963, משודר ברשת CBS.

## סדרות ותוכניות טלוויזיה חדשות ב-1965

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1965. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1965]]**.



קובץ:Lost in Space Williams Lockhart 1965.jpg|"אבודים בחלל"
קובץ:Sally Field Don Porter Gidget 1965.JPG|"גידג'ט"
קובץ:I dream of jeannie hagman eden.JPG|"אני חולם על ג'יני"



;**במדינות אחרות**

## סדרות ותוכניות בולטות שבוטלו או הסתיימו ב-1965

;**בארצות הברית**

## נולדו

* 7 בפברואר – כריס רוק, שחקן קולנוע וטלוויזיה, קומיקאי, סטנדאפיסט ומדבב אמריקאי.
* 25 במרץ – שרה ג'סיקה פרקר, שחקנית אמריקאית. נודעה בעיקר בזכות תפקידה כקארי בראדשו בסדרה "סקס והעיר הגדולה".
* 16 באפריל – ג'ון קראייר, שחקן אמריקאי. ידוע בעיקר בתור הדמות אלן הרפר בסדרת הטלוויזיה "שני גברים וחצי".
* 6 ביוני – אלי יצפאן, בדרן, שחקן, קומיקאי, חקיין ומנחה טלוויזיה ישראלי
* 10 באוגוסט – קלאודיה כריסטיאן, שחקנית, זמרת, במאית ותסריטאית אמריקאית. ידועה בעיקר בתפקידה כסוזן איבנובה בסדרת המדע בדיוני "בבילון 5".
* 19 באוגוסט – קירה סדג'וויק, שחקנית קולנוע אמריקאית
* 3 בספטמבר – צ'ארלי שין, שחקן קולנוע וטלוויזיה אמריקאי
* 28 באוקטובר – ג'יימי גרץ, שחקנית קולנוע וטלוויזיה יהודייה-אמריקאית
* 22 בנובמבר – מאדס מיקלסן, שחקן דני
* 21 בדצמבר – אנדי דיק, שחקן אמריקאי

## נפטרו

## פרסים

## קישורים חיצוניים

## הערות שוליים
1963 בטלוויזיה

בערך זה מצוינים אירועים בולטים שהתרחשו במהלך שנת 1963 ונוגעים לעולם הטלוויזיה.

## אירועים בולטים

* 1 בינואר – הסדרה "אסטרו-בוי" של אוסמו טזוקה, אשר הייתה סדרת האנימציה היפנית הראשונה שהייתה מבוססת על מאנגה פופולרית, משודרת לראשונה בערוץ הטלוויזיה היפני Fuji Television.
* 23 במרץ – תחרות האירוויזיון התקיימה בלונדון שבבריטניה. בתחרות זכתה דנמרק, עם השיר "Dansevise" ("בלדת מחול") בביצוע הצמד גרטה ויורגן אינגמן.
* 24 בנובמבר – ג'ק רובי יורה למוות בשידור חי בטלוויזיה בלי הארווי אוסוואלד, החשוד העיקרי ברצח קנדי
* במהלך שנת 1963 הווידאו טייפ (Video Tape Recorder או VTR) הופך לראשונה זמין מסחרית.

## סדרות ותוכניות טלוויזיה חדשות ב-1963

;**בארצות הברית**

;**במדינות אחרות**

## סדרות ותוכניות בולטות שבוטלו או הסתיימו ב-1963

;**בארצות הברית**

## נולדו

* 18 בינואר – גיל פרנק, שחקן תיאטרון, קולנוע וטלוויזיה ישראלי
* 18 באפריל – קונאן או'בריין, קומיקאי ומנחה טלוויזיה אמריקאי, זוכה פרס אמי
* 25 במאי – מייק מאיירס, שחקן וקומיקאי קנדי
* 9 ביוני – ג'וני דפ, שחקן קולנוע וטלוויזיה אמריקאי
* 15 ביוני – הלן האנט, שחקנית קולנוע אמריקאית
* 30 ביולי – ליסה קודרו, שחקנית יהודייה-אמריקאית. נודעת במיוחד בשל גילום דמותה של פיבי בופה בקומדיית המצבים "חברים".
* 14 באוגוסט – משה פרסטר, קומיקאי, שחקן תיאטרון וטלוויזיה ויוצר
* 19 באוגוסט – ג'ון סטיימוס, שחקן אמריקאי. נודע במיוחד בשל גילום דמותו של ג'סי קטסופוליס בקומדיית המצבים "צער גידול בנות"
* 30 באוגוסט – מייקל צ'יקליס, שחקן אמריקאי
* 12 בספטמבר – רפי אמזלג, שחקן ישראלי
* 21 בספטמבר – אנגוס מק'פיידן, שחקן קולנוע סקוטי
* 12 באוקטובר – רמי הויברגר, שחקן, במאי וקומיקאי ישראלי
* 5 בנובמבר – יאיר לפיד, ראש הממשלה ה-14 של מדינת ישראל, עיתונאי, שחקן, מנחה טלוויזיה, וסופר
* 20 בדצמבר – טל פרידמן, שחקן וקומיקאי ישראלי

## נפטרו

## פרסים

## קישורים חיצוניים

## הערות שוליים
1964 בטלוויזיה

בערך זה מצוינים אירועים בולטים שהתרחשו במהלך שנת 1964 ונוגעים לעולם הטלוויזיה.

## אירועים בולטים

260px|ממוזער|ההופעה של להקת הביטלס בתוכנית של אד סאליבן, 9 בפברואר 1964
* 4 בינואר – רשת הטלוויזיה המסחרית TV Tokyo מתחילה את שידוריה ביפן.
* 9 בפברואר – ההופעה של להקת הביטלס בתוכנית האירוח "המופע של אד סאליבן" שוברת את שיאי הרייטינג בארצות הברית. בתוכנית צפו לפי ההערכות בסביבות 73 מיליון צופים והיא סימנה את תחילת תקופת "הפלישה הבריטית" בתולדות המוזיקה.
* 21 במרץ – תחרות האירוויזיון התקיימה בקופנהגן שבדנמרק. בתחרות זכתה איטליה, עם השיר "Non ho l'età" ("אינני מספיק מבוגרת") בביצוע הזמרת האיטלקייה ג'יליולה צ'ינקווטי.
* 20 באפריל – ערוץ BBC Two מתחיל את שידוריו בממלכה המאוחדת. בעקבות השינוי ערוץ BBC משנה את שמו ל-BBC One.
* 5 במאי – סרט הטלוויזיה התיעודי עטור השבחים Seven Up!, בבימויו של פול אלמונד, משודר לראשונה ב-ITV בבריטניה. הסרט התמקד בחייהם של 14 ילדים בריטים, כולם בני שבע, ממעמדות חברתיים שונים וניסה לחקור כיצד הרקע שלהם והחינוך שלהם ישפיע על העתיד שלהם. בעקבות הצלחתו והשפעתו של הסרט הבמאי הבריטי מייקל אפטד יפיק בעתיד בכל שבע שנים סרט תיעודי חדש שעוקב אחר ההתפתחות האישית של אותם האנשים. הפרויקט המתמשך יוביל ליצירת סדרת אפ הנודעת, אשר נחשבת לאחת מסדרות הטלוויזיה התיעודיות המשפיעות ביותר בתולדות הטלוויזיה.

## סדרות ותוכניות טלוויזיה חדשות ב-1964

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1964. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1964]]**.



קובץ:Munsters cast 1964.JPG|"The Munsters"
קובץ:Bob Denver Gilligans Island 1965.jpg|"האי של גיליגן"
קובץ:Daniel_boone_television_parker_1966.JPG|"דניאל בון"
קובץ:Addams Family main cast 1964.JPG|"משפחת אדמס"



;**במדינות אחרות**

## סדרות ותוכניות בולטות שבוטלו או הסתיימו ב-1964

;**בארצות הברית**

## נולדו

* 5 בפברואר – לורה ליני, שחקנית קולנוע, טלוויזיה ותיאטרון אמריקנית
* 15 בפברואר – כריס פארלי, קומיקאי ושחקן קולנוע אמריקני (נפטר ב-1997)
* 16 בפברואר – כריסטופר אקלסטון, שחקן בריטי. ידוע בהופעתו בסדרת המדע בדיוני "דוקטור הו"' כהתגלמות התשיעית של הדוקטור.
* 17 במרץ – רוב לאו, שחקן אמריקאי
* 18 במרץ – קרן מור, שחקנית ישראלית
* 25 באפריל – האנק עזריה, שחקן, מדבב, קומיקאי ומפיק טלוויזיה יהודי-אמריקאי
* 29 באפריל – שי אביבי, שחקן ומנחה טלוויזיה ישראלי
* 10 במאי – אורנה דץ, זמרת ומנחת טלוויזיה ישראלית
* 15 ביוני – קורטני קוקס, שחקנית קולנוע וטלוויזיה אמריקאית. ידועה בעיקר בשל גילום דמותה של מוניקה גלר בקומדיית המצבים "חברים"
* 28 ביולי – לורי לוקלין, שחקנית אמריקאית. ידועה בעיקר בשל גילום דמותה של רבקה "בקי" דונלדסון-קטספוליס בקומדיית המצבים "צער גידול בנות"
* 2 באוגוסט – מרי-לואיז פרקר, שחקנית אמריקאית
* 13 באוגוסט – דבי מזר, שחקנית אמריקאית
* 28 בספטמבר – ג'נין גרופלו, שחקנית, מדבבת, קומיקאית, סטנדאפיסטית, מגישת רדיו ופעילה פוליטית אמריקאית
* 11 בנובמבר – קליסטה פלוקהארט, שחקנית קולנוע אמריקאית. ידועה בעיקר בזכות גילום הדמות הראשית בסדרת הטלוויזיה "אלי מקביל"
* 8 בדצמבר – אסף אשתר, שחקן וקומיקאי ישראלי
* 8 בדצמבר – טרי האטצ'ר, שחקנית אמריקאית

## נפטרו

## פרסים

## קישורים חיצוניים

## הערות שוליים
אוסוד

**אוסוד** (בהונגרית: **Uszód**, בקרואטית: **Vusad**) הוא כפר בנפת קלוצ'ה שבמחוז באץ'-קישקון, בדרום־מזרח הונגריה.

כמו כפרים רבים באירופה, גם אוכלוסיית דונסנטבנדק נמצאת בירידה. כך, בשנת 1990 חיו בכפר 1,250 תושבים ובשנת 2024 הצטמצם מספרם ל־846 בלבד.

## היסטוריה
צורתו הנוכחית של היישוב קיימת מאז המאה ה-16. באביב 1599, הספנים ההונגרים על הדנובה, בסיוע חיילים, בהנהגת מיקלוש פאלפי, ניצחו את הכוחות הטורקים באזור, כאשר תקפו והשמידו את ספינות האספקה שלהם בין פוקטו לאוסוד.

מאז התקופה העות'מאנית, השתייך היישוב לאחוזת הארכיבישוף של קלוצ'ה. בשנת 1691 שולמו מיסים על רבע מהשטח, ובשנת 1695 על שלושה רבעים ממנו. במפקד 1715 נמנו ביישוב 17 משקי בית הונגריים, וב-1720 נמנו 15. בתקופה זו השתייכו לאוזוד גם האזורים הנטושים שנקראו סאטמאר, סנט-גאל ופאלפלדה. בשנת 1832, במסגרת חלוקה בין הארכיבישוף לבין מועצת הכמורה הבכירה של קלוצ'ה, עבר היישוב לבעלות האחרונה.

בשנת 1875 פקדה את המקום הצפה גדולה שגרמה נזקים רבים.

בתחילת המאה ה-20 השתייך היישוב לנפת קלוצ'ה במחוז פשט-פיליש-שולט-קישקון.

בשנת 1910 התגוררו ביישוב 2,257 תושבים הונגרים, מהם 663 קתולים, 1,541 רפורמים, ו-40 יהודים.

אזור הנקרא "קָרָה" ביישוב משמר את זכרו של כפר שנחרב.

## יהודי אוסוד
בשנת 1880 חיו בכפר 26 יהודים ובשנת 1941 כבר חיו בו 20 יהודים בלבד.

## אתרים חשובים
* בית הזיכרון פטר בנדיק, השוכן בבית מגורים עתיק שהוכרז כמבנה היסטורי
* הכנסייה הרומית-קתולית, שנבנתה בשנת 1872
* הכנסייה הרפורמית, שנבנתה בשנת 1790
* שני אנדרטאות סמוכות לכנסייה

## קישורים חיצוניים

* 

## הערות שוליים

קטגוריה:הונגריה: כפרים
עשהאל פק

**עשהאל פק** (באנגלית: **Asahel Peck**; ) היה עורך דין, שופט ופוליטיקאי אמריקאי מוורמונט, איש המפלגה הרפובליקנית, שכיהן כשופט בבית המשפט העליון של ורמונט בשנים 1861–1874, ולאחר מכן ועד 1874 כמושל ורמונט ה-35.
## ראשית חייו
עשהאל פק נולד בעיירה רויאלסטון שבמסצ'וסטס, כבנם של סקוויר ואליזבת (לבית גודארד) פק. כשהיה בן שלוש, עברה המשפחה למונטפלייר שבוורמונט, שם הוא גדל בחווה המשפחתית. פק התחנך באקדמיית הינסבורג ובבית הספר היסודי של מחוז וושינגטון, ולמד באוניברסיטת ורמונט. הוא הפסיק את לימודיו בשנתו האחרונה כדי ללמוד בקוויבק, שם רכש שליטה בשפה הצרפתית. לאחר מכן הוא למד משפטים בעיירה הינסבורג בהדרכת אחיו נאום ובמשרד עורכי דין במונטפלייר, וב-1832 התקבל ללשכת עורכי הדין. ב-1876 הכירה אוניברסיטת ורמונט בפק כבוגר מן המניין והעניקה לו תואר בוגר אוניברסיטה.

פק היה רווק כל ימי חייו, התגורר בברלינגטון, במונטפלייר ובחווה בג'ריקו, ועסק בעריכת דין.
## קריירה
בשנים 1851–1857 כיהן פק כשופט בבית משפט נודד, עד שבית משפט זה בוטל. בשנים 1860–1861 הוא כיהן כחבר הסנאט של ורמונט, שם הוא היה יושב ראש ועדת המשפט. הוא התפטר מכהונתו בסנאט כדי לקבל מינוי כשופט בבית המשפט העליון של ורמונט, כמחליפו של השופט לוק פולנד, שהחליף את נשיא בית המשפט אייזק פ. רדפילד שפרש.

כמי שהיה מלכתחילה איש המפלגה הדמוקרטית, עבר פק לשורות המפלגה הרפובליקנית כאשר זו הוקמה באמצע שנות ה-50 של המאה ה-19. ב-1874 הוא נבחר כמועמד המפלגה למשרת מושל ורמונט והתפטר מכהונתו כשופט. בבחירות הכלליות הוא נבחר, וכיהן כמושל עד 1876. כמושל, שאף פק לשפר את מצב בתי הכלא של ורמונט, ותמך בהקמת בתי מלאכה לעבריינים צעירים. במהלך תקופת כהונתו נוצרה משרת המפקח הראשי על החינוך הציבורי של ורמונט, ועברה החלטה משותפת של שני בתי בית המחוקקים לטובת יצירת נתיב שיט לקישור נהר סנט לורנס עם הימות הגדולות.

לאחר תום כהונתו כמושל, שב פק לחוותו ליד ג'ריקו ולעיסוקו בעריכת דין. הוא עבד עד לפרישתו לביתו בהינסבורג, שם הוא התגורר בקרבת קרובי משפחתו.

## מותו
עשהאל פק נפטר בג'ריקו ב-18 במאי 1879. הוא נטמן בבית הקברות של הינסבורג. על שמו נקראו רחובות בריצ'מונד ובג'ריקו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1586


## קישורים חיצוניים
* עשהאל פק באתר אגודת המושלים הלאומית 
* עשהאל פק באתר The Political Graveyard 
* 

## הערות שוליים

קטגוריה:אמריקאים ילידי מסצ'וסטס
קטגוריה:מושלי ורמונט
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ורמונט
קטגוריה:שופטי בתי המשפט של מדינת ורמונט
קטגוריה:בוגרי אוניברסיטת ורמונט
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1803
קטגוריה:אמריקאים שנפטרו ב-1879
Give My Heart a Break

"**Give My Heart a Break**" (בעברית: "**לתת ללבי הפסקה**") הוא סינגל שהוקלט על ידי הזמרת השוודית קאצי אופיה. הוא יצא לאור ב-2 במרץ 2024 בהוצאת חברת התקליטים סטארצ'יילד הפקות, כסינגל שלא מתוך אלבום אולפן.

השיר הגיע למקום השביעי במצעד הסינגלים השוודי, "סוורייטופליסטן".

## רקע וכתיבה
השיר נכתב על ידי המבצעת, אלן ברג, ג'ימי ינסון ותומאס ג'יסון. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9.7 מיליון השמעות.

"Give My Heart a Break" היה שירה של קאצי אופיה למלודיפסטיבלן השנתי, הקדם השוודי לאירוויזיון 2024, שהתקיים במאלמה שבשוודיה. הוא הגיע למקום הרביעי.

## וידאו קליפ
לשיר לא פורסם וידאו קליפ רשמי אך ב-2 במרץ 2024 הועלה לערוץ היוטיוב של אופיה קטע אודיו רשמי שלו.

נכון לפברואר 2025 עומד מונה הצפיות של הקליפ על כ-400 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מלודיפסטיבלן 2024
קטגוריה:שירים באנגלית
קטגוריה:סינגלים בהוצאת וורנר מיוזיק גרופ
צ'לסי מוצ'ו

**צ'לסי מוצ'ו** (בשוודית: **Chelsea Muco**; נולדה ב-16 באפריל 1997) היא מוזיקאית, פזמונאית ושחקנית שוודית, שנולדו בבורונדי.

## ביוגרפיה
בגיל שבע עברה מוצ'ו לשוודיה, וגדלה בעיירות דרומיות לבירה סטוקהולם. בשנת 2004 פגשה את פא מודו, אחד ממייסדי להקת פיינטוז, להקה רב-תרבותית מצליחה בשוודיה. מפגשם היה במסגרת הפרויקט "Vägen ut", באמצעותו צעירים היו יכולים להתנסות בתהליך יצירת סינגל. מאז מודו הפך לאחד האנשים המשפיעים ביותר על מוצ'ו כמוזיקאית.

בשנת 2020 הוציאה את סינגל הבכורה שלה "Rollin", המאופיין במוטיבים מסוגת האפרוביטס. לאחר מכן פרסמה את "Come Closer". מוצ'ו עובדת עם ארגון לנוער בשם "FreeZone Haninge", שם היא מלמדת צעירים פיתוח קול ושירה.

בנוסף למוזיקה, שיחקה מוצ'ו במספר סרטים, כמו *Kluven dröm* (2015), *Gola inte* (2016) ו-*Värmlänningen* (2018).

ב-1 בדצמבר אישר תאגיד השידור השוודי כי מוצ'ו עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Controlla". היא התחרתה במקצה החמישי, שנערך ב-2 במרץ 2024 בקרלסטד. בסיום סבב ההצבעה השני דורגה במקום הרביעי, והודחה מהתחרות.

## קישורים חיצוניים

## הערות שוליים

קטגוריה:זמרות שוודיות
קטגוריה:משתתפי מלודיפסטיבלן 2024
קטגוריה:ילידות 1997
קטגוריה:שוודים שנולדו ב-1997
שרה קתרין הוק

**שרה קתרין הוק** (באנגלית: **Sarah Catherine Hook;** נולדה ב-21 באפריל 1995) היא שחקנית וזמרת אמריקאית. שיחקה בסרט "לזמן את הרוע 3: בשליחות השטן" מ-2021. בטלוויזיה, ידועה בתפקידיה בסדרה העל-טבעית של נטפליקס "חיסול ראשון" מ-2022 ומהעונה השלישית של סדרת האנתולוגיה הקומית השחורה של HBO "הלוטוס הלבן" מ-2025.

## תחילת חיים
הוק נולדה וגדלה במונטגומרי, אלבמה. להוק שני אחים: ג'ורג' ופורסט. בגיל 14 החלה לקחת שיעורי פיתוח קול. בראיון סיפרה כי הוריה דחפו אותה לקריירה באופרה ורק מאוחר יותר החליטה לפנות למשחק. היא למדה באקדמיית מונטגומרי. מאוחר יותר קיבלה תואר ראשון במוזיקה עם התמחות באופרה ממכללת SUNY Purchase  בשנת 2017.

## קריירה
הוק התפרסמה בזכות תפקידה כג'ולייט פיירמונט בסדרת הפנטזיה לבני נוער של נטפליקס "חיסול ראשון", ששודרה לראשונה ביוני 2022. בשנת 2024, הוק כיכבה בתפקיד ראשי בסדרה "משחקי פיתוי"  המבוססת על סרט באותו השם מ-1999. ב-2025 היא שיחקה בתפקיד ראשי בעונה השלישית של הסדרה "הלוטוס הלבן" כפייפר רטליף.

## פילמוגרפיה

### בקולנוע

### בטלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:אמריקאים שנולדו ב-1995
קטגוריה:אמריקאיות שנולדו ב-1995
נטשה רות'וול

**נטשה רות'וול** (באנגלית: **Natasha Rothwell**; נולדה ב-18 באוקטובר 1980) היא שחקנית, תסריטאית, מפיקה ויוצרת אמריקאית.

## תחילת חייה
רות'וול נולדה ב-18 באוקטובר 1980 בויצ'יטה, קנזס. הוריה דייוויד ושרון רות'וול ילידי פילדלפיה . יש לה שלושה אחים, טמיקה, טיפאני ודייוויד. הם גדלו כנוצרים

בשל הקריירה של אביה בחיל האוויר, עברה רות'וול עם משפחתה לעיתים קרובות. בין השאר התגוררה בניו מקסיקו, פלורידה, אילינוי, ניו ג'רזי, מרילנד וטורקיה. רות'וול למדה בשני בתי ספר יסודיים, שתי חטיבות ביניים ושני בתי ספר תיכוניים. היא סיימה לבסוף בית הספר התיכון וסטלייק בולדורף, מרילנד.

רות'וול למדה עיתונאות במכללת איטקה ומאוחר יותר עברה לאוניברסיטת מרילנד ללמוד אמנויות הבמה במגמת תיאטרון במלגה מלאה.

## קריירה
עם סיום לימודיה עברה רות'וול ליפן כדי ללמד אנגלית והופיעה בקומדי סטור של טוקיו. בשנת 2009, רות'וול חזרה לארצות הברית ועברה לעיר ניו יורק, שם עבדה כמורה לתיאטרון בתיכון במשך 4 שנים תוך כדי עיסוק בקומדיה. היא הופיעה בקבוצת האימפרוב של Upright Citizens Brigade ובסופו של דבר קיבלה עבודה ככותבת בסאטרדיי נייט לייב לעונת 2014-2015. לאחר 8 שנים בניו יורק, רות'וול עבר ללוס אנג'לס, קליפורניה ב-2015.

בשנת 2016, לרות'וול היה תפקיד פורץ דרך בסדרה "לא בטוחה" בתור קלי פרני, שם גם שימשה ככותבת ומפיקה. הסדרה רצה במשך חמש עונות עד 2021. רות'וול זכתה בשחקנית המשנה המצטיינת בסדרה קומית על תפקידה בטקס פרס NAACP Image לשנת 2022.

בשנת 2020, רות'וול השתתפה בסרטים "וונדר וומן 1984", "Like a Boss" ו"סוניק - הסרט"

בשנת 2022 הצטרפה רות'וול לצוות השחקנים של העונה הראשונה של הסדרה של מייק וייט ב־HBO "הלוטוס הלבן" בתור בלינדה, תפקיד שזיכה אותה במועמדות לפרס אמי לבידור בפריים טיים יחד עם קוני בריטון וג'ניפר קולידג' שזכתה בפרס.

בשנת 2023, רות'וול כיכבה בסרטים "וונקה" ו"המשאלה".

בשנת 2024, רות'וול הייתה שותפה ליצירה, הפיקה וכיכבה בסדרה הקומית "איך למות לבד"  ב־Hulu. היא גילמה עובדת בת 35 בנמל התעופה JFK שמעולם לא הייתה מאוהבת, בהשראת חלקית מהמסע של רוטוויל עצמו לאהבה ולגילוי עצמי. הסדרה זכתה לשבחי ביקורת חיוביים ורות'וול זכתה בפרס Celebration of Cinema and Television ובמועמדות לפרס NAACP Image.

ב-2025 חזרה רות'וול לתפקידה כבלינדה לינדסי בעונה השלישית של "הלוטוס הלבן" בתאילנד.

## חיים אישיים
רות'וול מתגוררת בלוס אנג'לס, קליפורניה עם שני כלבי הגולדן דודל שלה.

רות'וול היא דמוקרטית. היא חסידה של זכויות נשים, זכויות LGBTQIA+ וזכויות אזרח. היא מבקרת קולנית של ממשל דונלד טראמפ וצעדה נגד מדיניות ההגירה ואכזריות משטרתית. היא דיברה על התשוקה שלה לאקטיביזם: *"חייתי ב-DC כמעט 10 שנים. כשאתה גר שם אתה לא יכול שלא להיות פעיל פוליטית."*

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:תסריטאי טלוויזיה אמריקאים
קטגוריה:מדבבות אמריקאיות
קטגוריה:קומיקאיות אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:סופרות אמריקאיות
קטגוריה:אמריקאיות שנולדו ב-1980
משפט הרציפות של לוי

**משפט הרציפות של לוי**, שנקרא על שם המתמטיקאי הצרפתי פול לוי (Paul Lévy) הוא משפט בתורת ההסתברות. הוא מקשר בין התכנסות בהתפלגות של סדרת משתנים מקריים לבין התכנסות נקודתית של סדרת הפונקציות האופייניות המתאימות לאותה סדרת משתנים מקריים.

המשפט משמש ככלי מהותי להוכחת משפט הגבול המרכזי, מסייע בקביעת התכנסות של משתנים אקראיים ובכך תורם גם להבנה של תהליכים אקראיים.

## רקע והיסטוריה
המשפט נוסח על ידי המתמטיקאי הצרפתי פול לוי (Paul Lévy) בשנות ה-30 של המאה ה-20. תחת תנאים מסוימים, המשפט מוכיח שקילות בין ההתכנסויות המתוארות בפתיח, רציפות הפונקציה אליה מתכנסות הפונקציות האופייניות והדיקות רצף המידות של המשתנים המקריים.
## המשפט
בהינתן:
* סדרה של משתנים מקריים  \{X_n\}_{n=1}^\infty המקבלים ערכים ממשיים.
* סדרת המידות  \{P_n\}_{n=1}^\infty התואמות לסדרת המשתנים המקריים.
* סדרת הפונקציות האופייניות  \{\varphi_n\}_{n=1}^\infty התואמות לסדרת המשתנים המקריים, שעל פי הגדרתן מקיימות: \varphi_n(t) = \operatorname{E} \left[ e^{itX_n} \right] \quad \forall t\in\mathbb{R},\ \forall n\in\mathbb{N}, כאשר \operatorname{E} הוא אופרטור התוחלת.

אם סדרת הפונקציות האופייניות  מתכנסת נקודתית לפונקציה כלשהי \varphi, כלומר: 
\varphi_n(t)\to\varphi(t) \quad \forall t\in\mathbb{R} 

אז התנאים הבאים שקולים:
* הסדרה  \{X_n\}_{n=1}^\infty מתכנסת בהתפלגות למשתנה מקרי כלשהו \ X. ניתן לסמן זאת כך: X_n\ \xrightarrow{\mathcal D}\ X.
* הפונקציה \varphi(t) היא פונקציה אופיינית של משתנה מקרי כלשהו \ X.
* הפונקציה \varphi(t) רציפה בנקודה t=0.
* סדרת המידות  \{P_n\}_{n=1}^\infty הדוק במובן של מידות. כלומר לכל \varepsilon > 0, קיימת תת קבוצה קומפקטית K_{\varepsilon} של X כך שלכל המידות  \{P_n\}_{n=1}^\infty מתקיים: {P_n}(X \setminus K_{\varepsilon}) .

## עיקרי ההוכחה
ישנן מספר דרכים להוכיח את המשפט, נהוג להוכיח שקילות בין מספר תנאים במספר שלבים, דוגמה לעיקרי השלבים במשפט זה תהיה:
# הוכחת התכנסות נקודתית של פונקציות אופייניות מהנחת התכנסות בהתפלגות של המשתנים המקריים בעזרת פירוק הפונקציות לשני חלקיהן – הממשי והמדומה.
# הסקת רציפות מתכונות הפונקציות האופייניות.
# הוכחת תכונת ההדיקות של רצף המידות מהנחת התכנסות הפונקציות האופייניות.
# הוכחת התכנסות בהתפלגות של רצף משתנים מקריים מהנחת תכונת ההדיקות של רצף המידות התואם בעזרת המשפט של פרוכורוב .

בהוכחה ניתן להיעזר גם במונח התכנסות חלשה השקול להתכנסות בהתפלגות.

## שימושים עיקריים
המשפט של לוי נמצא בשימוש רחב בתורת ההסתברות, במיוחד בהבנת התנהגות של סדרות של משתנים אקראיים. הוא נמצא בשימוש בבעיות שונות כדוגמת:
* תיאור התנהגות סכומים של משתנים אקראיים בלתי תלויים.
* מודלים כלכליים וסטטיסטיים, במיוחד במודלים של הילוך מקרי או תהליכים מקריים.
* הסבר של התפלגות גבולית בתהליכים כמו תהליכים פואסוניים או תהליכים מרקוביים.
בנוסף, המשפט נמצא בשימוש בהוכחות של משפטים מתקדמים יותר בתורת ההסתברות.
## תוצאות דומות
המשפט של לוי קשור קשר הדוק למשפט הגבול המרכזי, שכן שניהם עוסקים בהתכנסות של סדרות של משתנים אקראיים. עם זאת, בעוד שלמשפט הגבול המרכזי יש דרישות חזקות לגבי המבנה של סדרת המשתנים האקראיים (כגון אי-תלות והתפלגות זהה בחלק מגרסאותיו), המשפט של לוי דורש תנאים רפים יותר. למעשה, המשפט של לוי מאפשר להוכיח את משפט הגבול המרכזי בעזרת השקילות בין התכנסות המשתנים לבין התכנסות הפונקציות האופייניות.

## לקריאה נוספת
* 

## הערות שוליים

קטגוריה:משפטים בסטטיסטיקה
קטגוריה:משפטים בתורת ההסתברות
רוברט סוברה

**רוברט סוברה** (בפולנית: **Robert Sobera**; נולד ב-19 בינואר 1991) הוא אתלט פולני, אלוף אירופה (אמסטרדם 2016) בקפיצה במוט.

## ביוגרפיה
סוברה נולד בוורוצלב שבפולין.

### 2013
באליפות אירופה באולם שנערכה בגטבורג שבשוודיה במרץ סיים במקום שישי בקפיצה במוט בשיא אישי חדש של 5.71 מטר. בשלב המוקדמות קבע שיא אישי חדש של 5.60 מטר.

#### סגן אלוף אירופה עד גיל 23
באליפות אירופה עד גיל 23 שנערכה בטמפרה שבפינלנד ביולי זכה במדליית כסף בתוצאה של 5.60 מטר.

באליפות העולם שנערכה במוסקבה שברוסיה באוגוסט לא הצליח לקבוע תוצאה במוקדמות קפיצה במוט.

### 2014
באליפות העולם באולם שנערכה בסופוט שבפולין במרץ סיים במקום שישי בקפיצה במוט בתוצאה של 5.65 מטר.

באליפות אירופה שנערכה בציריך שבשווייץ באוגוסט לא הצליח לקבוע תוצאה בגמר קפיצה במוט.

### 2015
באליפות אירופה באולם שנערכה בפראג שבצ'כיה במרץ סיים במקום רביעי בקפיצה במוט בתוצאה של 5.80 מטר.

#### מדליית ארד באוניברסיאדה
באוניברסיאדת קוואנגג'ו שנערכה ביולי זכה במדליית ארד בקפיצה במוט בתוצאה של 5.50 מטר.

באליפות העולם שנערכה בבייג'ינג שברפובליקה העממית של סין באוגוסט סיים במקום 15 בקפיצה במוט בתוצאה של 5.50 מטר.

### 2016
באליפות העולם באולם שנערכה בפורטלנד שבאורגון, ארצות הברית, במרץ, סיים במקום שישי בקפיצה במוט בתוצאה של 5.65 מטר.

#### אלוף אירופה
באליפות אירופה שנערכה באמסטרדם שבהולנד ביולי זכה במדליית זהב בקפיצה במוט בתוצאה של 5.60 מטר, לפני יאן קודליצ'קה מצ'כיה (5.60 מטר) ורוברט רנר מסלובניה (5.50 מטר).

באולימפיאדת ריו דה ז'ניירו שנערכה באוגוסט סיים במקום 13 בקפיצה במוט בתוצאה של 5.60 מטר.

### 2018
באליפות אירופה שנערכה בברלין שבגרמניה באוגוסט סיים במקום 25 בקפיצה במוט בתוצאה של 5.36 מטר.

### 2019
באליפות אירופה באולם שנערכה בגלאזגו שבממלכה המאוחדת במרץ סיים במקום עשירי בקפיצה במוט בתוצאה של 5.50 מטר.

באליפות העולם שנערכה בדוחה שבקטר בספטמבר-אוקטובר סיים במקום 19 בקפיצה במוט בתוצאה של 5.60 מטר.

### 2021
באליפות אירופה באולם שנערכה בטורון שבפולין במרץ סיים במקום שביעי בקפיצה במוט בתוצאה של 5.50 מטר.

באולימפיאדת טוקיו שנערכה ביולי-אוגוסט סיים במקום 15 בקפיצה במוט בתוצאה של 5.65 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיים במקום 24 בקפיצה במוט בתוצאה של 5.50 מטר.

באליפות אירופה שנערכה באוגוסט במינכן שבגרמניה סיים במקום 15 בקפיצה במוט בתוצאה של 5.50 מטר.

### 2023
באליפות העולם שנערכה בבודפשט שבהונגריה באוגוסט סיים במקום 12 בקפיצה במוט בתוצאה של 5.55 מטר.

### 2024
באליפות אירופה שנערכה ברומא שבאיטליה ביוני לא הצליח לקבוע תוצאה במוקדמות קפיצה במוט.

באולימפיאדת פריז שנערכה באוגוסט סיים במקום 15 בקפיצה במוט בתוצאה של 5.60 מטר.

## שיאים אישיים
### אצטדיון
* קפיצה במוט: 5.80 מטר (2014)

### אולם
* קפיצה במוט: 5.81 מטר (2015)

## קישורים חיצוניים

קטגוריה:קופצים במוט פולנים
קטגוריה:אתלטים פולנים
קטגוריה:אתלטים באולימפיאדת ריו דה ז'ניירו (2016)
קטגוריה:קופצים במוט באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:אלופי אירופה באתלטיקה
קטגוריה:פולנים שנולדו ב-1991
סמדר שכטר

**סמדר שכטר** (נולדה ב-6 באפריל 1971) היא טייסת והקברניטה הראשונה בחברת התעופה "אל על" והקברניטה הישראלית הראשונה מבין חברות התעופה הישראליות.

## ביוגרפיה
שכטר נולדה ב-1971 נתניה. אביה היה נהג בחברת אגד, ממנהיגי הסניף בעיר. בגיל 12 טסה לראשונה עם הוריה לדרום אפריקה בטיסה שנמשכה 19 שעות, שהציתה את תשוקתה לעולם התעופה. לקראת גיוסה ניסתה להתקבל לקורס טיס בצה"ל ואף שלחה מכתב למפקד חיל האוויר לרמטכ"ל, בו הביעה את רצונה, אך ללא הצלחה. את שירותה הצבאי עשתה כפקידת מבצעים בטייסת קרב וביחידה 669 של חיל האוויר.

שכטר בעלת תואר ראשון בהצטיינות בכלכלה ובניהול מהמכללה למינהל, ובמקביל ללימודיה החלה ללמוד טייס באופן פרטי. לאחר שש שנות לימודים וצבירת שעות טיסה, הוציאה בשנת 1992 רישיון טיס אזרחי למטוסים קלים חד-­מנועיים, ולאחר שצברה ניסיון ושעות אוויר הוציאה גם רישיון טיסה על מטוסים דו­-מנועיים.

## קריירה מקצועית
לאחר שחרורה מצה"ל עבדה שכטר­ כאחראית לתפעול מערך המחשוב בארץ של חברת "אייס", ובשנת 1997 החלה לעבוד כאנליסטית ב"פועלים שוקי הון והשקעות".

בשנת 1998 התקבלה לקורס טיס למטוסי דאש ­7 בארקיע. היא סיימה את הקורס בהצלחה והחלה להטיס טיסות פנים. בשנת 2000 עברה את מבחן ההסמכה כקברניטה והייתה לאישה הראשונה בתפקיד בארקיע.

בשנת 2003 החלה שכטר לעבוד כטייסת באל על הדבר התאפשר רק לאחר שינוי המדיניות של החברה, שאיפשרה קודם לכן רק לטייסים בוגרי קורס טיס של חיל האוויר הישראלי להתקבל לעבודה. המדיניות שונתה בעקבות תביעה שהגישו בשנת 1998 אורית קציר והאגודה לזכויות האזרח, ושכטר הייתה לטייסת השנייה בחברת אל על אחרי מרב שוורץ.

בשנת 2011 הוסמכה שכטר כקברניטה הראשונה באל-על, וביום העצמאות באותה שנה השתתפה כקברניטת בואינג 767 במטס של 4 דגמי בואינג שונים של אל על.

נכון ל-2025 שכטר היא קברניטה של מטוס הדרימליינר באל על, ובנוסף משמשת גם כממונה טכנית בצי מטוסי ה-737 של אל על. תפקידה כולל טיפול בתקלות שוטפות, ניהול ספרות מקצועית, וקבלת מטוסים חדשים.

## חיים אישיים
שכטר מתגוררת במושב טל שחר עם בעלה יאיר עיני ובנותיהם דניאלה וליה.

## קישורים חיצוניים
* 
* 
* 
* 

## הערות שוליים

קטגוריה:טייסות ישראליות
קטגוריה:טייסי אל על
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:טל שחר: אישים
קטגוריה:ישראליות שנולדו ב-1971
קטגוריה:ישראלים שנולדו ב-1971
מעפר פורחת שושנה – פרויקט מחווה לרחל שפירא

"**מעפר פורחת שושנה – פרויקט מחווה לרחל שפירא**" הוא אלבום ופרויקט מחווה שנוצר לכבוד הפזמונאית והמשוררת הישראלית רחל שפירא. הפרויקט, בהפקת "צאן ברזל מוזיקה" ובניהולו האמנותי של קובי בן עטר, יצא לאור ב-3 בפברואר 2025.

## רקע
"צאן ברזל" הוא מיזם מוזיקלי ישראלי שנוסד במטרה להנציח ולכבד את יצירותיהם של גיבורי התרבות הישראלית. המיזם הוא שיתוף פעולה בין "ארומה מיוזיק" ו"קשת 12", בניהולו האמנותי של קובי בן-עטר, ששימש כיועץ מוזיקלי בתוכניות כמו "כוכב נולד" ו"עבודה עברית".

האלבום נוצר כמחווה לפזמונאית והמשוררת הישראלית רחל שפירא, מתוך הערכה עמוקה ליצירתה ולתרומתה לתרבות הישראלית. הפרויקט החל במהלך שנת 2024, במטרה להוקיר את שפירא ולהביא את שיריה לקהלים חדשים. עם הזמן, ובעקבות אירועים משמעותיים במציאות הישראלית, כמו מלחמת חרבות ברזל, קיבלו הטקסטים של שפירא משמעות נוספת, הן ברמה האישית והן ברמה הלאומית. שיריה, המשקפים חוויות אישיות ועמוקות, החלו להדהד בקרב רבים, והפרויקט הפך לרלוונטי מתמיד.

## הרכב
האלבום כולל עשרה שירים, מתוכם ארבעה חדשים שטרם פורסמו, בביצוע אמנים ותיקים וצעירים כאחד. בין המשתתפים ניתן למצוא את נורית גלרון, קורין אלאל, אלון עדר, ליהי טולדנו, ענבל ביבי, נופיה, נועם בתן, שיר דוד גדסי, אופק נחמן ומשה דץ.

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומי אוסף מ-2025
קטגוריה:אלבומי הוקרה
קטגוריה:אלבומי אוסף בעברית
קטגוריה:אלבומי חברת ארומה מיוזיק
פחימה

**פחימה** הוא שם משפחה שמקורו  בעיר פחימה בצפון-מזרח מרוקו, או בערבית הקטנה של פחם.

קטגוריה:שמות משפחה ביהדות מרוקו
קטגוריה:שמות משפחה טופונימיים
מגרש הזהב

**מגרש הזהב** (באנגלית: **Court Of Gold**) היא סדרה דוקומנטרית בנטפליקס, העוקבת אחר המסלול שעשתה נבחרת ארצות הברית בכדורסל בדרכה לזכות במדליית הזהב באולימפיאדת פריז (2024) ובאופן כללי יותר אחרי טורניר כדורסל הגברים באותה אולימפיאדה והנבחרות המובילות בו. הסדרה מורכבת משישה חלקים באורך של כארבעים דקות כל אחד, והיא כוללת ראיונות וניתוח מלווה של כדורסלנים, מאמנים ופרשנים.

הסדרה עלתה לשידור בפברואר 2025.

## מבנה הסדרה
באופן רשמי, הסדרה עוקבת אחרי מסעה של הדרים טים לזכייה במדליית הזהב באולימפיאדה. למעשה, הסדרה עוקבת גם אחרי יריבותיה העיקריות של נבחרת ארצות הברית, כמו המארחת, נבחרת צרפת, נבחרת קנדה, נבחרת סרביה ועוד. הסדרה כוללת הצצה שוטפת למאחורי הקלעים של הנבחרות ברגעים של מנוחה, בשעות האימונים, בחדרי ההלבשה, במסגרת בילויים אחרים באולימפיאדה ועוד, ומשלבת שיחות עם כוכבים ונציגים מצוותי האימון של הנבחרות.

הסדרה פותחת במחנה האימונים של נבחרת ארצות הברית שנערך באוניברסיטת נבאדה, ומנתחת את השפעותיה של הדרים טים המקורית, שהופיעה באולימפיאדת ברצלונה (1992) ואת הפער שנסגר לאורך השנים מול נבחרות אחרות בעולם. הסדרה מנתחת את בחירת השחקנים והתגייסותם של כוכבי העל להופיע, בוחנת את היריבות שנוצרה מול נבחרת צרפת באולימפיאדת טוקיו (2020), עוקבת אחרי הגעת הנבחרות לפריז וההכנות האחרונות ועוברת לסיקור של משחקי הכדורסל באולימפיאדה עצמה. בסדרה משולבים גם סיפוריהם האישיים של לא מעט שחקנים, וסיפורים נרחבים יותר כמו פיצול יוגוסלביה למדינות קטנות ויצירתה של סרביה.

## מרואיינים
בין המרואיינים בסדרה מנבחרת ארצות הברית: המאמנים סטיב קר וגרנט היל, השחקנים סטפן קרי, באם אדבאיו, טייריס הליברטון, ג'ואל אמביד, קווין דוראנט, דוויין וייד ואנתוני אדוארדס, שחקני ומאמני עבר כמו כרמלו אנתוני וגרג פופוביץ', ופרשנים, אוהדים ובני משפחה ובהם ברק אובמה, סנופ דוג, מייק וילבון, ראיין רוזיליו, מליקה אנדריוס, וונדה דוראנט (אמו של קווין) ועוד.

בין המרואיינים מנבחרת סרביה: המאמין סבטיסלב פשיץ', השחקנים בוגדן בוגדנוביץ', אלכסה אברמוביץ', ניקולה יוביץ', ניקולה מילוטינוב, וסיליה מיציץ', ואניה מרינקוביץ' ואוגניין דובריץ', וכוכבי עבר ופרשנים ובהם ולאדה דיבאץ, סלובודן סרנץ', פרדראג דנילוביץ' ועוד.

בין המרואיינים מנבחרת צרפת: המאמן ונסן קולה, השחקנים ניקולא באטום, ויקטור ומבניאמה, רודי גובר ואוון פורנייה, וכוכבי עבר ופרשנים כמו בוריס דיאו, טוני פארקר, מהדי למריני ועוד.

בין המרואיינים מנבחרת קנדה: המאמנים ז'ורדי פרננדס ורואן בארט. השחקנים שיי גילג'ס-אלכסנדר, קלי אוליניק, אר. ג'יי. בארט, לוגנץ דורט, דילון ברוקס וג'מאל מארי, בני משפחתו של ברוקס וכוכב העבר סטיב נאש. בנוסף מרואיינים בסדרה גם מנבחרת גרמניה: המאמן גורדון הרברט ושחקן העבר דירק נוביצקי וכמו גם דייוויד בלאט.

## קישורים חיצוניים

קטגוריה:סדרות טלוויזיה תיעודיות של נטפליקס
קטגוריה:סדרות טלוויזיה אמריקאיות שעלו לשידור בשנת 2025

## הערות שוליים
ג'ון גרייס

**ג'ונתן גרייס** (באנגלית: **Jonathan Gries**; נולד ב-17 ביוני 1957) הוא שחקן, סופר ובמאי אמריקאי. הוא ידוע בעיקר בתפקיד הדוד ריקו ב"נפוליאון דינמיט" שעליו היה מועמד לפרס אינדיפנדנט ספיריט לשחקן המשנה הטוב ביותר, והדמות החוזרת רוג'ר לינוס ב"אבודים". הוא ידוע גם בתפקידיו ב"תפוס את שורטי" וב"הלוטוס הלבן".

## ביוגרפיה וקריירה
גרייס נולד בגלנדייל, קליפורניה, בנו של הסופר, הבמאי והמפיק טום גרייס . תפקידו הקולנועי הראשון הגיע בגיל 11, כשגילם את הנער הוראס בסרט של צ'רלטון הסטון "וויל פני" , שנכתב ובוים על ידי אביו. הוא שיחק את שון מקדרמוט בסדרת הטלוויזיה "מרטין"  (1992–1994), רוני וינגייט ב"תפוס את שורטי" (1995), הארווי ב"המרדף" ודוד ריקו ב"נפוליאון דינמיט"(2004). גרייס שיחק איש זאב בכמה הזדמנויות, כמו ב"ליל האימה 2".

בסרט המערבון ההיסטורי "September Dawn" הוא גילם את הרוצח שהוצא להורג ג'ון דויל לי, בהופעה שזכתה לשבחים על ידי המבקרים. הוא שיחק את קייסי בסרטים "חטופה" (2008), "חטופה 2" (2012), ו"חטופה 3" (2014).

בין תפקידיו בטלוויזיה ניתן למנות את תפקידו כטרוריסט בעונה השנייה של תוכנית המצליחה "24". היה לו תפקיד אורח ב"תיקים באפילה" בפרק " ללא שינה" הוא שיחק את סוחר הסמים של דילן מקיי בעונה 5 של "בוורלי הילס, 90210". הוא גילם את אביו של בן לינוס, רוג'ר, בתפקיד חוזר בסדרת הטלוויזיה "אבודים". הוא שיחק את שון בסיטקום "מרטין" במהלך שתי העונות הראשונות. הוא הופיע פעמיים בסדרת הטלוויזיה "זינוק לאתמול" – ראשית, כסוכן הימורים בפרק "יד ימין של אלוהים" ולאחר מכן כחבר להקה בפרק "Glitter Rock". הוא הופיע בתור ראסטי הבטלן בשני פרקים של "סיינפלד".

ב-2021 החל להופיעה בסדרה "הלוטוס הלבן" כגרג האנט - בעלה של טניה מקוויד (ג'ניפר קולידג').

## פילמוגרפיה
### קולנוע

### טלוויזיה

### קליפים
* אליס אין צ'יינס – "תרנגול" (1993)
* לני קרביץ – "מר נהג מונית" (1990)

## קישורים חיצוניים
* 

## הערות שוליים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1957
Heat of the Moment

"**Heat of the Moment**" (בעברית: "**להט הרגע**") הוא הסינגל הראשון שהוציאה להקת הרוק המתקדם הבריטית אסיה מתוך אלבום הבכורה שלהם "Asia" משנת 1982.
השיר נכתב על ידי הזמר והגיטריסט ג'ון וטון והקלידן ג'ף דאונס.

## אודות הלהקה
**אסיה** היא להקת רוק בריטית שהוקמה בלונדון בשנת 1981. ההרכב המקורי הורכב מארבעה חברים בלהקות רוק מתקדם שונות שזכו להצלחה רבה בשנות השבעים: הסולן והבסיסט ג'ון וטון (קינג קרימזון, אוריה היפ), הגיטריסט סטיב האו (יס), הקלידן ג'ף דאונס (יס והבאגלס) והמתופף קרל פאלמר (אמרסון, לייק ופאלמר).

אלבום הבכורה שלהם "Asia", משנת 1982, נותר אלבומם הנמכר ביותר והגיע למקום הראשון במספר מדינות. המגזין בילבורד דירג אותו כאלבום הטוב ביותר בארצות הברית בשנת 1982.

## יצירת השיר
"Heat of the Moment" הוא השיר האחרון שהוקלט עבור האלבום "Asia". ג'ון קלודנר מגפן רקורדס ביקש מהלהקה סינגל: לווטון היה רעיון לפזמון ולדאונס היה רעיון שיצר את הבית.

השורה "You catch a pearl and ride the dragon's wings" נוצרה בהשראת עטיפת האלבום, המתאר דרקון העולה מן הים ותופס בכפו פנינה, שעעיצב האמן רוג'ר דין.

## הצלחת השיר
"Heat of the Moment" הגיע למקום הרביעי הן במצעד הסינגלים הקנדי והן במצעד בילבורד הוט 100. הסינגל טיפס למקום הראשון במצעד הרוק המיינסטרים של הבילבורד האמריקאי, ושהה שישה שבועות לא רצופים במקום הראשון באביב ובקיץ 1982.

### מצעדים שבועיים

## קישורים חיצוניים
* 
* 
* אקורדים לשיר, באתר Chordify
* 20px Heat of the Moment, במסד הנתונים המוזיקלי AllMusic **(באנגלית)**
* 20px Heat of the Moment, במסד הנתונים המוזיקלי MusicBrainz **(באנגלית)**
* 30px Heat of the Moment, במסד הנתונים המוזיקלי Genius **(באנגלית)**
* 20px Heat of the Moment, במסד הנתונים המוזיקלי Discogs **(באנגלית)**
* 20px Heat of the Moment, באתר המוזיקה Spotify **(באנגלית)**
* 44px Heat of the Moment, באתר המוזיקה אפל מיוזיק **(באנגלית)**
* 44px Heat of the Moment, באתר המוזיקה Deezer **(באנגלית)**
* 55px Heat of the Moment, באתר המוזיקה Tidal **(באנגלית)**
* 20px Heat of the Moment, באתר המוזיקה Last.fm **(באנגלית)**
* 20px Heat of the Moment, באתר המוזיקה SoundCloud **(באנגלית)**
* 20px Heat of the Moment, באתר המוזיקה Musixmatch **(באנגלית)**
* Heat of the Moment, באתר המוזיקה SecondHandSongs **(באנגלית)**

## הערות שוליים

קטגוריה:שירים באנגלית
קטגוריה:מוזיקת הגל החדש
קטגוריה:שירי רוק מתקדם
קטגוריה:סינגלים בהוצאת גפן רקורדס
מקס נתר

**מקס נתר** (בגרמנית: **Max Noether**; 24 בספטמבר 1844 – 13 בדצמבר 1921) היה מתמטיקאי יהודי-גרמני שעבד על גאומטריה אלגברית ועל תורת הפונקציות האלגבריות. הוא כונה "אחד המתמטיקאים הטובים ביותר במאה ה-19".

בתו היא אמי נתר, אחת המתמטיקאיות הנחשבות אי פעם.

## ביוגרפיה
מקס נותר נולד במנהיים ב-1844, למשפחה יהודית של סוחרים סיטונאיים עשירים שסחרו במוצרי מתכת. סבו, אליאס סמואל, הקים את העסק בעיר  בשנת 1797. בשנת 1809 פרסמה הדוכסות הגדולה של באדן צו סובלנות, שהקצה שם משפחה לגבר העומד בראש כל משפחה יהודית שלא היה לה עד כה שם משפחה. כך הפכו בני הזוג סמואל למשפחת נתר, וכחלק מאימוץ השמות הנוצריים, הפך בנם הרץ (אביו של מקס) להרמן. מקס היה השלישי מבין חמישה ילדים שנולדו להרמן מרעייתו עמליה וירצבורגר.

בגיל 14, מקס חלה בשיתוק ילדים וסבל מהשפעות המחלה למשך שארית חייו.

באמצעות לימוד עצמי, הוא למד מתמטיקה מתקדמת וגם התעניין למשך תקופה בלימודי אסטרונומיה. בשנת 1865 הצטרף לאוניברסיטת היידלברג. במשך מספר שנים עבד בפקולטה שם, ולאחר מכן עבר ל בשנת 1888. בעודו שם, עזר לייסד את תחום הגאומטריה האלגברית.

ביחד עם  פיתח את .

ב-1880 נישא לאידה עמליה קאופמן, בת למשפחת סוחרים יהודית עשירה. שנתיים לאחר מכן נולדה להם בת, והיא נקראה בשם עמליה ("אמי") על שם אמה והפכה לאחת המתמטיקאיות המוערכות בעולם. ב-1883 נולד להם בן בשם אלפרד, שלמד מאוחר יותר כימיה, לפני שמת ב-1918. ילדם השלישי, פריץ נתר, נולד ב-1884, וכמו אמי, היה מתמטיקאי בולט; הוא הוצא להורג בברית המועצות ב-1941. מעט ידוע על ילדם הרביעי, גוסטב רוברט, יליד 1889; הוא סבל ממחלה מתמשכת ומת ב-1928.

נתר שימש כאורדינריוס (פרופסור מן המניין) בארלנגן במשך שנים רבות, ומת שם ב-13 בדצמבר 1921.

## ראו גם
* אמי נתר
* גאומטריה אלגברית

## קישורים חיצוניים

* 
* 

* 

## הערות שוליים

קטגוריה:מתמטיקאים יהודים גרמנים
קטגוריה:גרמנים שנולדו ב-1844
קטגוריה:גרמנים שנפטרו ב-1921
אירווינג יפה

**אירווינג וורן יפה** (באנגלית: **Irving Warren Jaffee**; 15 בספטמבר 1906 – 20 במרץ 1981) היה מתחרה בהחלקה מהירה על הקרח יהודי-אמריקאי, אלוף אולימפי (לייק פלאסיד 1932), ב-5000 מטר וב-10000 מטר.

## ביוגרפיה
יפה נולד להורים יהודים שהיגרו מרוסיה בשנת 1896. הוא גדל בברונקס, שם שיחק בייסבול עם האנק גרינברג, אחד מגדולי שחקני הבייסבול היהודים-אמריקאים בכל הזמנים. הוא למד לזמן קצר בבית הספר התיכון דוויט קלינטון, אך נשר לאחר שלא הצליח להגיע לקבוצת הבייסבול של האוניברסיטה.

בגיל 14, החל להחליק ובמקום לשלם דמי הכניסה של 75 סנט, הוא עבד כמנקה קרח כדי לקבל כניסה חינם. בשנות העשרים הוא השתתף במרוצי החלקה רבים.

### 1926
בתחרות סילבר סקייט שנערכה ב-1926 הוא ניצח במרוץ שני מיילים של סילבר סקייטס .

### 1927
#### אלוף ארצות הברית
באליפות ארצות הברית שנערכה ב-1927 הוא זכה במדליית זהב בתחרות ל-5 מייל והעפיל לנבחרת האולימפית של ארצות הברית ב-1928.

### 1928
#### שיאן עולם
בתחרות שנערכה באוסלו, נורווגיה ב-25 בינואר 1928 הוא קבע בהחלקה מהירה ל-1 מייל שיא עולם חדש של 2:30.6 דקות.

באולימפיאדת סנט מוריץ (1928) הוא סיים במקום רביעי בהחלקה מהירה ל-5000 מטר בתוצאה של 9:01.3 דקות, במקום שביעי בהחלקה ל-1500 מטר בתוצאה של 2:26.7 דקות ובמקום 11 בהחלקה ל-500 מטר בתוצאה של 45.2 שניות. בתחרות ל-10,000 מטר יפה ניצח את ברנט אוונסן  אלוף העולם מנורווגיה בשלב המוקדם ושניהם הקדימו את יתר המתחרים. בהחלטת השופט הנורווגי הוחלט לבטל את כל התחרות מאחר שהטמפ עלתה והקרח החל להפשיר. למרות שהוועד האולימפי הבינלאומי הפך את החלטת השופט והעניק ליפה את מדליית הזהב, איגוד ההחלקה הבינלאומי שלל ממנו את המדליה מאוחר יותר והחזיר את פסק הדין של השופט. לדברי אוונסן, יפה היה צריך לקבל את מדליית הזהב, אבל זה מעולם לא קרה.

### 1932
#### אלוף אולימפי
באולימפיאדת לייק פלאסיד (1932) הוא זכה בשתי מדליות זהב, בהחלקה מהירה ל-5000 מטר בתוצאה של 9:40.8 דקות, לפני בן ארצו אדי מרפי  ווילי לוגן מקנדה , ובהחלקה ל-10,000 מטר בתוצאה של 19:13.6 דקות, לפני איוור בלנגרוד  מנוורבגיה ופרנק סטאק  מקנדה.

בדצמבר 1932, המנהל שלו הודיע שיפה, יהפוך למקצוען. הוא יצא לסיור מקצועי בעשר ערים, ומאוחר יותר נכנס לעסקי ייצור סקייטים, והזכה הצלחה כאיש עסקים.

### 1934
בשנת 1934 הוא קבע בהחלקה ל-25 מייל שיא עולם חדש של 1:26:01 שעות, שיפור של 5 דקות לשיא בן 30 השנים.

הוא ישב בדירקטוריון של נבחרת ארצות הברית ל שנערכה באפריל 1935.

בתקופת השפל הגדול הוא נאלץ משכן את המדליות האולימפיות שלו בסכום של 3500 דולר. לאחר שהשיג עבודה בוול סטריט הוא בא לפדות את המדליות שלו וגילה שהן כבר לא בעסק ולא ראה אותן שוב.

## הנצחה
* ב-1940 הוא ניכנס להיכל התהילה של ההחלקה על הקרח של ארצות הברית
* ב-1979 הוא ניכנס להיכל התהילה של הספורטאים היהודים.

## ראו גם
* 

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:מחליקים מהירים על קרח אמריקאים
קטגוריה:אלופים אולימפיים אמריקאים: החלקה מהירה על הקרח
קטגוריה:ניו יורק: ספורטאים
קטגוריה:אמריקאים שנולדו ב-1906
קטגוריה:אמריקאים שנפטרו ב-1981
Bybit

**Bybit** היא בורסת מטבעות קריפטוגרפיים שבסיסה נמצא בדובאי, איחוד האמירויות הערביות. הבורסה טוענת כי יש לה יותר מ-60 מיליון משתמשים ברחבי העולם.

## פריצה
ב-21 בפברואר 2025 הודיעה Bybit כי נפרצה. שווי המטבעות הקריפטוגרפיים שנגנבו, אשר הסתכם ב-400,000 Ethereum, הוערך בכ-1.5 מיליארד דולר, מה שהופך אותו לפריצת הבורסה הקריפטוגרפית הגדולה ביותר עד כה.

חברות ניתוח בלוקצ'יין Arkham Intelligence ו-Elliptic טענו כי הצליחו לשייך את הפריצה לקבוצת לזרוס (Lazarus Group), קבוצת האקרים הקשורה לקוריאה הצפונית.

## קישורים חיצוניים

*  

## הערות שוליים

קטגוריה:מטבעות מבוזרים
קטגוריה:איחוד האמירויות הערביות: כלכלה
קטגוריה:דובאי
קטגוריה:בורסות
סי-ג'וי

**צ'ארלס "סי-ג'וי" קורומה** (בשוודית: **Charles "C-Joe" Koroma**; נולד ב-20 בינואר 1992) הוא זמר שוודי.

## ביוגרפיה
סי-ג'וי נולד ב-1992 בסיירה לאון. בילדותו היגר עם משפחתו לעיר יבלה, הממוקמת למרגלות חופה המזרחי של שוודיה. בשנת 2017 הוציא את סינגל הבכורה שלו, "Kan du lyssna på mig". מאוחר יותר ב-2018 פרסם את הדואט הראשון שלו, "Aaah", עם איגור גיהורי.

ב-1 בדצמבר אישר תאגיד השידור השוודי כי טינגוואל עתיד להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Ahumma". הוא התחרה במקצה השני, שנערך ב-10 בפברואר 2024 בגטבורג. בסיום סבב ההצבעה השני דורג במקום הרביעי והודח מהתחרות.

## קישורים חיצוניים

## הערות שוליים

קטגוריה:זמרים שוודים
קטגוריה:משתתפי מלודיפסטיבלן 2024
קטגוריה:שוודים שנולדו ב-1992
עודד אברבנאל

**עודד אברבנאל** (16 באוגוסט 1926 – 17 באוקטובר 2022) היה טייס ישראלי וקברניט בחברת התעופה אל על. נודע בעיקר בשל תפקידו כקברניט טיסה 426 של אל על, שנחטפה לאלג'יריה ב-23 ביולי 1968, אירוע שהוביל למשבר דיפלומטי והגברת אמצעי האבטחה בתעופה האזרחית הבין-לאומית. אברבנאל זכה להוקרה ולהערכה על תפקודו המקצועי והקר רוח במהלך החטיפה.

## ביוגרפיה
עודד אברבנאל נולד בתל אביב בשנת 1926, למרים וזאב אברבנאל . סבו מצד אביו משה אברבנאל היה ממייסדי ראינוע עדן, וסבו מצד אימו מוריץ שינברג תכנן ובנה את מגדל השעון ביפו . גדל בתל אביב, למד בגימנסיה הרצליה, והחל כנער ללמוד דאיה בקלוב הארצישראלי לתעופה .

את שירותו הצבאי עשה בחיל האוויר הישראלי, שם צבר ניסיון רב כטייס. במהלך שירותו הצבאי, הציל צנחן שנתלה על זנב מטוסו במהלך אימון צניחה ב-14 בדצמבר 1950, וזכה לאות הצטיינות על גבורתו ותושייתו. לאחר שחרורו מצה"ל, הצטרף לחברת התעופה אל על כטייס מסחרי. במהלך שנותיו באל על, התקדם לתפקיד קברניט ונחשב לאחד הטייסים הבכירים והמנוסים בחברה.

## חטיפת טיסה 426 של אל על
ב-23 ביולי 1968, בעת שהיה קברניט טיסה 426 מרומא לתל אביב, נחטף מטוס הבואינג 707 על ידי שלושה מחבלים מארגון החזית העממית לשחרור פלסטין. המחבלים איימו על הצוות והנוסעים, וכפו על אברבנאל וצוותו להטיס את המטוס לאלג'יריה.

עם הנחיתה באלג'יר, הוחזקו 38 הנוסעים ו-10 אנשי הצוות כבני ערובה במשך 39 ימים. אברבנאל שמר על קור רוחו לאורך כל התקופה, פעל להרגעת הנוסעים וסייע בשמירת האחדות והמורל בקרב הצוות והנוסעים. תפקודו זכה להערכה רבה מצד הנוסעים, הנהלת החברה וממשלת ישראל.

## ההשלכות וההוקרה
חטיפת טיסה 426 הייתה החטיפה הראשונה של מטוס ישראלי והראשונה בתולדות אל על. האירוע הוביל להרעת היחסים בין ישראל לאלג'יריה ולהגברת מודעות העולם לסכנות הטרור בתעופה האזרחית. בעקבות החטיפה, התחזקו אמצעי האבטחה בנמלי התעופה ובחברות התעופה ברחבי העולם.

לאחר שחרור בני הערובה, הוענקו לעודד אברבנאל ולצוותו אותות הוקרה על תפקודם המקצועי והתמודדותם עם המצב המסוכן. אברבנאל המשיך לעבוד באל על עד לפרישתו, והפך לסמל של מקצועיות ואומץ לב בתעופה האזרחית הישראלית.

בשנותיו האחרונות התגורר בדיון מוגן מדלי הים התיכון במושב נורדיה . נפטר ב-17 באוקטובר 2022 בגיל 96, והובא למנוחות בבית העלמין בנורדיה .

## קישורים חיצוניים
* רא"ל דוד אלעזר, סרן עודד אברבנאל, אתר פתח תקווה, 14 בדצמבר 1950
* העולם הזה, מדור "במדינה" פרק "בצבא", העולם הזה גיליון 698, עמוד 3, 15 במרץ 1951
* משה נתן, מיתרי המצנח נקרעו אחד אחד, במחנה, 10 בדצמבר 1963
* מיכה לימור, קברניט עודד אברבנאל משחזר את טיסה 441, מעריב, 12 מאי 1967⁩
* הספרייה הלאומית, עודד אברבנאל - הטייס שזכה פעמיים בצל"ש, על המשמר, 24 ביולי 1968
* ami, הטיסה האחרונה של הטייס עודד אברבנאל ז"ל למרומים, אתר חיים של אחרים, 17 באוקטובר 2022
* 
* 

## הערות שוליים

קטגוריה:טייסי חיל האוויר הישראלי
קטגוריה:טייסי אל על
קטגוריה:חטיפות מטוסים
קטגוריה:אישים הקבורים במושבים
קטגוריה:ישראלים שנולדו ב-1926
קטגוריה:ישראלים שנפטרו ב-2022
Shout

"**Shout**" הוא שיר של להקת הפופ רוק הבריטית טירז פור פירז, שיצא לאור כסינגל השני מתוך אלבום האולפן השני שלהם, "Songs from the Big Chair", ב-23 בנובמבר 1984.
הסינגל הפך ללהיט הרביעי של הלהקה שהגיע לטופ 5 במצעד הסינגלים הבריטי, והגיע למקום הרביעי במצעד, בינואר 1985.

בארצות הברית הגיע השיר למקום הראשון בבילבורד הוט 100 ב-3 באוגוסט 1985 ונשאר שם במשך שלושה שבועות. השיר הפך לאחד השירים המצליחים ביותר של שנת 1985, וכיכב במקום הראשון במספר מדינות בעולם.
השיר זכה לגרסאות כיסוי ורמיקס רבות וסומפל על ידי אמנים רבים מאז יציאתו.
בשנת 2010 הוא שימש כבסיס לשיר "Shout" שהגיע למקום הראשון במצעד הבריטי (בוצע על ידי הרכב שכלל את דיזי רסקל וג'יימס קורדן), ושימש כהמנון לא-רשמי של נבחרת אנגליה בכדורגל במונדיאל 2010.

## וידאו קליפ
סרטון הווידאו של "Shout", שצולם בסוף 1984, היה הווידאו קליפ השני של הלהקה בבימויו של נייג'ל דיק. הוא כולל צילומים של רולנד אורזבל וקורט סמית' בקשת האבן Durdle Door בדורסט. הקליפ כולל גם צילומים באולפן עם יתר חברי הלהקה, איאן סטנלי ומני אליאס.

שני סרטוני הווידאו מתוך האלבום השני של הלהקה, "Shout" ו-"Everybody Wants to Rule the World", הושמעו מספר רב של פעמים בערוץ המוזיקה MTV, ועזרו לבסס את מעמדה של הלהקה בצפון אמריקה, בשנת 1985.

## במצעדים

## נתוני מכירות

## קישורים חיצוניים
* 
* מילים ואקורדים לשיר, באתר Tab4u
* 24x24 פיקסלים Shout, במסד הנתונים המוזיקלי AllMusic **(באנגלית)**
* 23x23 פיקסלים Shout, במסד הנתונים המוזיקלי MusicBrainz **(באנגלית)**
* 30x30 פיקסלים Shout, במסד הנתונים המוזיקלי Genius **(באנגלית)**
* 20x20 פיקסלים Shout, במסד הנתונים המוזיקלי Discogs **(באנגלית)**
* 20x20 פיקסלים Shout, באתר המוזיקה Spotify **(באנגלית)**
* 44x44 פיקסלים Shout, באתר המוזיקה אפל מיוזיק **(באנגלית)**
* 44x44 פיקסלים Shout, באתר המוזיקה Deezer **(באנגלית)**
* 55x55 פיקסלים Shout, באתר המוזיקה Tidal **(באנגלית)**
* 20x20 פיקסלים Shout, באתר המוזיקה Last.fm **(באנגלית)**
* 20x20 פיקסלים Shout, באתר המוזיקה SoundCloud **(באנגלית)**
* 20x20 פיקסלים Shout, באתר המוזיקה Musixmatch **(באנגלית)**
* Shout, באתר המוזיקה SecondHandSongs **(באנגלית)**

## הערות שוליים

קטגוריה:שירי 1984
קטגוריה:סינגלים מ-1984
קטגוריה:סינגלים מ-1985
קטגוריה:שירי טירז פור פירז
קטגוריה:שירים באנגלית
קטגוריה:שירי גל חדש
קטגוריה:שירי סינת'-פופ
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת מרקורי רקורדס